 Laycon BBNaija 2020 Winner: Olamilekan Agbeleshe win Big Brother Naija season 5 reality TV show - See wetin you need to know  Laycon don win di big brother Naija season 5 reality TV show afta 10 weeks inside di lockdown house with 20 housemates wey participate for di show. E don be di 5th winner for di ogbonge show and join past winners like; Katung Aduwakwey win first edition for 2006, Efe Ejeba 2017, Miracle Ikechukwu 2018 and Mercy Eke 2019. Di winner of BBNaija season 5 go get di biggest prize ever, value at N85 million. Di breakdown of di grand prize include: Olamilekan Agbeleshe na 26-year-old singer and rapper from Lagos. E be graduate of philosophy from  University of Lagos. E bin tok during di beginning of di show say im dey complicated, pipo dey misunderstand am and e also dey open minded. E add say im like to dey discuss sexual mata. Laycon say one of e biggest achievement na im song Fierce wey dey for MTV BASE Top ten charts for six months. Laycon get 60 of votes to beat di oda four hosemates wey bin dey top 5 position with am. 